При подаване на молба – декларация в общинска администрация, за неизползване на имот през цялата следваща година, за приспадане такса битови отпадъци, ме задължават ( в противен случай молбата ми няма да бъде разгледана ), да ми издадат удостоверение за липса на задължения на цена 5 лв.  

Служителят вижда информацията на монитора си и според мен, това удостоверение, издадено от общината, да послужи пред общината е напълно излишно.  

Има ли право общинската администрация да откаже приспадане на данък битови отпадъци, ако не приложа такова удостоверение.




Удостоверение за липса на задължения
====================================

 

В някои общини е прието при подаване на заявление за издаване на документи или извършване на услуга, първо да се проверява дали лицето няма задължения към общината. В случай че въпросната практика е нормативно регламентирана в наредба, приета от общинския съвет, следва да се съобразите с нея.  

Ако предоставите повече данни за коя община се касае, може да се провери и съответната наредба и цитираното от Вас правило.


Поздрави,  

адв. Николина Митова  

0898 303092


